Marvel-flieks oorheers plaaslike loket | Netwerk24
Mbeki: ANC moet nou sê oor kieslyste
Die ANC se nasionale uitvoerende komitee sal gedwing word om te reageer op die integriteitskomitee se verslag rakende die party se nasionale en provinsiale lyste, het oudpresident Thabo Mbeki gesê.
Jake White sien uit na 'mededingendste WB nog'
Meer as vyf spanne het 'n redelike kans om die Wêreldbeker-toernooi te wen en daarvoor verdien Wêreldrugby 'n pluimpie, skryf Jake White, voormalige Springbok-afrigter.
KYK: Serena se dogter wys slag met raket
Sy word miskien in September eers twee jaar oud, maar Serena Williams se dogter, Olympia, is reeds besig om 'n liefde vir haar ma se sport te ontwikkel.
Maties se Smit hoop op GW-doepa
Chris Smit, wat vir die Maties in die Varsitybeker-reeks uitgeblink het, put motivering uit die sukses wat die voormalige Griekwas-agterspeler Kyle Steyn in 'n kort tydjie vermag het.
Samsung se reusagtige TV kom teen massiewe prys
Samsung se nuwe, massiewe 8K platskermtelevisie se skerm is byna 2,5 m in deursnee en kos na bewering byna R1 miljoen.
Notre Dame: Dis nét 'n gebou
Die nuus en foto's wat die sosiale media op 15 April begin oorheers het nadat die Notre Dame in Parys begin brand het, was oorweldigend.
Karin Brynard help slyp aan onse skrywers
Of jy jou skryfvermoë wil toets en of jy hoop om geld met jou skryfwerk te verdien, die Bloemfontein-skrywersvereniging (BSV) se kompetisie is die antwoord.
Marvel-flieks oorheers plaaslike loket
12 Julie 2018 09:00
Die afgelope naweek het Marvel Studios se superheldskouspel Avengers: Infinity War die tweede grootste lokettreffer tot nog toe op die plaaslike kringloop geword.
Marvel Studios beklee tans die twee topplekke vir rolprentverdienste tot nog toe in Suid-Afrika.
Black Panther is steeds in die eerste plek met 'n onoorwonne rekord sedert dit in Februarie vanjaar uitgereik is.
Suid-Afrikaanse gehore stroom steeds in massas na fliekteaters om dié Avengers-vervolgprent, waarvan die vervaardiging tien jaar geduur het, te sien. Die prent het reeds R73 miljoen verdien met meer as 874 000 plaaslike kykers.
Black Panther se finale inkomste by die loket in Suid-Afrika was R107,5 miljoen, met meer as 1,43 miljoen kykers. Dit is nie net die grootste lokettreffer tot nog toe in Suid-
Afrika nie, maar ook in Oos- en Wes-Afrika. Dit is ook die eerste prent om hier die R100 miljoen-kerf verby te steek.
Die rolprent is nou beskikbaar op DVD en Blu-ray, en is ook digitaal te huur en te koop by groothandelaars op die vasteland.
Marvel-aanhangers kan uitsien na Ant-Man and the Wasp, wat pas in fliekteaters begin wys het. Die volgende prente uit die Marvel-stal is Captain Marvel en die volgende Avengers-fliek, wat albei in 2019 uitgereik word.
Die animasieprent Incredibles 2 is reeds Disney se tweede grootste animasieprent tot nog toe in Suid-Afrika, naas die gewilde Finding Dory. Incredibles wys nog net drie weke in fliekteaters.